Source: https://www.michelin.fi/auto/uutiset-ja-lehdisto/uutuuksia-kuorma-autonrenkaiden-michelin-x-multi-sarjaan
Timestamp: 2020-07-08 09:58:14+00:00

Document:
Uutuuksia kuorma-autonrenkaiden Michelin X Multi -sarjaan
Michelin laajentaa kuorma-autonrenkaiden keskipitkille matkoille tarkoitetun X Multi -sarjan uusinta sukupolvea kahdella uudella renkaalla: X Multi HD D vetoakselille ja X Multi T2 kuljetuslavetteihin.
Michelin X Multi HD D on 22,5-tuuman vetorengas keskipitkille matkoille ja jakeluajoon. Se sopii myös karkeammille ajopinnoille kuten tukki- ja meijeriajoon.
Michelin X Multi T2 on tarkoitettu kuljetuslavetteihin 17,5 -tuumaisille vanteille, kuten koneiden ja autojen kuljetus-lavetteihin sekä raskaisiin erikoiskuljetuksiin ja vaativiin saattuekuljetuksiin.
Michelin X Multi HD D sietää hyvin vaurioita ja X Multi T2 kantaa erittäin raskaita kuormia. Uudet X Multi -renkaat ovat erinomainen valinta kuljetusyrittäjälle, sillä niiden pitkä käyttöikä alentaa toimintakustannuksia. Entistä vahvemmissa renkaissa on uusi pintakuvio ja vahvistettu runko, jotka perustuvat kahteen ratkaisevaan innovaatioon.
Uusi pintakuvio: Michelin X Multi T2 -renkaan kuviossa käytetään REGENION-teknologiaa. Se tarkoittaa, että kuvio on itseuusiutuva: syvemmällä kulutuspintakumissa on uria, jotka eivät uudessa renkaassa näy, mutta tulevat esiin renkaan kuluessa. Kun kuvio näin uusiutuu kulumalla, renkaan pito säilyy hyvänä ja turvallisena kunnes rengas on käyttöikänsä lopussa. X Multi HD D:n kuviopalat ovat jämäkämpiä. Kuviopinta on 7 prosenttia leveämpi ja sisältää 18 prosenttia enemmän kumia kuin edeltäjät Michelin XDE2+ ja X Multiway 3D XDE.
Vahvistettu runko: sekä Michelin X Multi HD D että T2 -renkaiden rungossa käytetään POWERCOIL-teknologiaa. Rengasrungon valmistukseen käytetään uuden sukupolven tukevampia teräskaapeleita, jotka tekevät rungosta vahvemman ja pitkäikäisemmän. X Multi T2:n rungossa hyödynnetään lisäksi kahta teknologiaa, joista käytetään nimiä INFINICOIL ja HT Nylon. INFINICOIL on jopa 400 metriä pitkä, yhtenäinen teräsvaijeri, joka ympäröi rengasta vyömäisesti ja antaa sille lisää vakautta ja kestävyyttä sekä korkeamman kuormitustunnuksen. HT Nylon -teknologia viittaa renkaan jalkaosaa kiertävään nailonvyöhön, joka tukee renkaan sivua ja antaa myös sille lisää vakautta ja kestävyyttä sekä korkeamman kuormitustunnuksen[1].
Molemmat renkaat ovat sekä jälkiuritus- että pinnoituskelpoisia[2].
Saatavissa olevat rengaskoot:
Michelin Multi HD D: 315/70 R 22.5 ja 315/80 R 22.5
Michelin X Multi T2: 205/65 R 17.5, 215/75 R 17.5, 235/75 R 17.5 ja 245/70 R 17.5.
[1] Koossa 205/65, + 600 kg kaksoisakselia kohden verrattuna edeltäjään Maxitraileriin koossa 215/75, +240 kg verrattuna edeltäjään XTE2+ ja koossa 235/75, +400 kg verrattuna edeltäjään XTE2+.
[2] Michelin X Multi HD D:n pinnoitettavuus on 10 prosenttia suurempi koossa 315/80 R 22.5 X MULTI HD D verrattuna edeltäjään Michelin 315/80 R 22.5 XDE2 +, ja koossa 315/70 R 22.5 X MULTI HD D verrattuna edeltäjään Michelin 315/70 R 22.5 X Multiway 3D XDE.
Lataa (44.06Kb)

References: HD 
 HD 
 HD 
 HD 
 HD 
 HD 
 HD 
 HD 
 HD